CELEX: 62015CN0264
Language: fi
Date: 2015-06-02 00:00:00
Title: Asia C-264/15 P: Valitus, jonka Makro autoservicio mayorista SA on tehnyt 2.6.2015 unionin yleisen tuomioistuimen (kuudes jaosto) asiassa T-269/12, Makro autoservicio mayorista v. komissio, 12.3.2015 antamasta tuomiosta

7.9.2015   
            
            
               FI
            
            
               Euroopan unionin virallinen lehti
            
            
               C 294/23
            
         Valitus, jonka Makro autoservicio mayorista SA on tehnyt 2.6.2015 unionin yleisen tuomioistuimen (kuudes jaosto) asiassa T-269/12, Makro autoservicio mayorista v. komissio, 12.3.2015 antamasta tuomiosta
   (Asia C-264/15 P)
   (2015/C 294/29)
   Oikeudenkäyntikieli: englanti
   
      Asianosaiset
   
   
      Valittaja: Makro autoservicio mayorista SA (edustajat: asianajajat P. De Baere ja P. Muñiz)
   
      Muut osapuolet: Euroopan komissio ja Espanjan kuningaskunta
   
      Vaatimukset
   
   Valittaja vaatii unionin tuomioistuinta
   
               —
            
            
               kumoamaan unionin yleisen tuomioistuimen asiassa T-269/12 antaman tuomion kokonaisuudessaan
            
         
               —
            
            
               ottamaan valituksen tutkittavaksi
            
         
               —
            
            
               palauttamaan asian unionin yleiseen tuomioistuimeen asiakysymyksen ratkaisemista varten
            
         
               —
            
            
               velvoittamaan vastapuolen korvaamaan tästä menettelystä ja unionin yleisessä tuomioistuimessa käydystä menettelystä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Makro Autoservicio Mayorista S.A. on tehnyt tämän valituksen asiassa T-269/12, Makro Autoservicio Mayorista S.A. v. komissio, 12.3.2015 annetusta tuomiosta, jossa unionin yleinen tuomioistuin jätti komission päätöksestä KOM (2010) 22 lopullinen nostetun kumoamiskanteen tutkimatta sillä perusteella, että komission päätös ei koske valittajaa suoraan.
   Valittaja väittää, että unionin yleinen tuomioistuin teki oikeudellisen virheen, koska Espanjan viranomaisilla ei ole lainkaan harkintavaltaa lopputuloksen osalta, kun ne panevat komission päätöksen täytäntöön, ja komission päätös koskee siten valittajaa suoraan.
   Valittaja esittää erityisesti seuraavat valitusperusteet:
   
               —
            
            
               Unionin yleinen tuomioistuin teki oikeudellisen virheen, kun se katsoi, että kansallisilla viranomaisilla on harkintavaltaa, kun ne panevat riidanalaisen päätöksen täytäntöön valittajan osalta.
            
         
               —
            
            
               Vaikka kansallisilla viranomaisilla olisi harkintavaltaa, mikä ei pidä paikkansa, unionin yleinen tuomioistuin teki oikeudellisen virheen, koska pelkkä harkintavallan olemassaolo ei riitä sulkemaan pois sitä, että päätös koskee valittajaa suoraan.
            
         
               —
            
            
               Unionin yleinen tuomioistuin teki virheen, kun se luonnehti todisteita oikeudellisesti, tai otti todisteet huomioon vääristyneellä tavalla.